  Туспуктэм: Руслан Нуриахметов Майя Бывальцева Кыккылолыкъя «Билингва» центр 3-11 аресъем пиналъёсты суреданъя «Мон – удмурт» вожвылъяськонэ пыриськыны ӧте. Ужрад Удмуртилэн кунлык нуналэзлы, Удмурт кыллэн нуналэзлы сӥземын но вотэсын ортчоз, иворто радъясьёс. Суредъёсты А4 кагаз вылын пӧртэм амалэн быдэстыны луэ: акварель, гуашь, пастель, карандаш, фломастер, компьютер графика но мукет. Ужъёс одно иу выль, азьвыл нокытын возьматытэ, луыны кулэ. Суред бадӟымъёсын ӵош лэсьтэмен ке, сое пусъёно. Вань куронъсёсын татын тодматскыны луоз. Мылкыд карисьёс ужъёссылэсь фотозэ яке сканзэ swetlanazinkova@yandex.ru электрон почтае 30-тӥ шуркынмонозь келяны кулэ. Йылпумъянъёс 9-тӥ толсурозь лэсьтозы. Вормисьёсты дипломъёсын но кузьымъёсын пусъёзы, вань пыриськисьёслы сертификатъёс сётозы. Вожвылъяськонлэн валтӥсь ужпумъёсыз – пиналъёслэсь пӧртэм калыкъёс сярысь тодонлыкъёссэс будэтон, творчетсвоя быгатонылкъёссэс азинтон, Тодэ вайытом, Удмуртиын интренациональной семьяос понна вожвылъяськон ялӥзы. Тегъёс: Удмуртия суредан вожвылъяськон пиналъёс  